พัก แช-ย็อง

**โรแซนน์ พัก** หรือ **พัก แช-ย็อง** (เกาหลี: 박채영; เกิด 11 กุมภาพันธ์ ค.ศ. 1997) หรือชื่อในวงการคือ **โรเซ** (Rosé) เป็นนักร้องชาวเกาหลีใต้-นิวซีแลนด์ รู้จักกันในฐานะสมาชิกวงแบล็กพิงก์

โรเซเกิดที่นิวซีแลนด์และเติบโตในออสเตรเลีย หลังจากเซ็นสัญญากับค่ายเพลงเกาหลีใต้ วายจีเอนเตอร์เทนเมนต์ ในปี 2012 เธอเปิดตัวเป็นสมาชิกของแบล็กพิงก์ในเดือนสิงหาคม 2016 และเปิดตัวเป็นศิลปินเดี่ยวกับซิงเกิลอัลบั้มชื่อ *อาร์* ในเดือนมีนาคม 2021

## ประวัติ[แก้ไขต้นฉบับ]

### ชีวิตช่วงแรก[แก้ไขต้นฉบับ]

พัก แช-ย็อง เกิดเมื่อ 11 กุมภาพันธ์ ค.ศ. 1997 ที่ออกแลนด์ ประเทศนิวซีแลนด์ พ่อแม่ของเธอเป็นชาวเกาหลีใต้ที่อาศัยอยู่ในนิวซีแลนด์ โรเซมีพี่สาวหนึ่งคนชื่อ อลิซ อายุมากกว่าเธอสี่ปี โรเซอาศัยอยู่ในนิวซีแลนด์จนอายุ 7 ขวบ จึงได้ย้ายไปที่เมลเบิร์น ออสเตรเลีย เธอจบการศึกษาชั้นประถมจากโรงเรียนคิวอีสต์ (Kew East Primary School) เมื่อปี 2009 จากนั้นได้เข้าเรียนต่อที่วิทยาลัยแคนเทอร์เบอรรีเกิลส์ (Canterbury Girls’ Secondary College) ในชั้นมัธยม และเรียนร้องเพลง กีตาร์ เปียโน และเคยแสดงร่วมกับคณะนักร้องประสานเสียงในโบสถ์

ในปี 2012 โรเซเข้าร่วมการคัดเลือกจากค่ายวายจีเอนเตอร์เทนเมนต์ตามคำแนะนำของบิดา โดยการร้องและเล่นกีตาร์ในเพลง "ไอม์ยัวส์" และ "ไอโวนต์กิฟอัป" ของเจสัน มแรซ และได้อันดับที่หนึ่งจากผู้สมัครราว 700 คน เธอย้ายไปอยู่ในกรุงโซลและเข้ามาเป็นศิลปินฝึกหัดกับวายจีเมื่อวันที่ 7 พฤษภาคม 2012

### แบล็กพิงก์[แก้ไขต้นฉบับ]

ดูบทความหลักที่: แบล็กพิงก์

หลังจากได้รับการฝึกฝนเป็นระยะเวลา 4 ปี มีการคาดการณ์ว่าโรเซจะเป็นหนึ่งในสมาชิกเกิร์ลกรุปหญิงกลุ่มใหม่ในปี 2012 แต่ข้อมูลก็ยังไม่แน่ชัด จนในปี 2016 วายจีได้ประกาศรายชื่อสมาชิกและชื่อกลุ่มอย่างเป็นทางการ โดยมีโรเซเป็นหนึ่งในสมาชิกวงแบล็กพิงก์

โรเซปรากฏตัวครั้งแรกร่วมกับกลุ่มของเธอในรายการ *อินกีกาโย* เมื่อวันที่ 14 สิงหาคม 2016 เปิดตัวด้วยอัลบั้ม *สแควร์วัน* กับเพลงหลัก "บูมบายาห์" และ "วิสเซิล"

## การเป็นศิลปิน[แก้ไขต้นฉบับ]

### อิทธิพล[แก้ไขต้นฉบับ]

ในบทสัมภาษณ์ทางวิทยุ โรเซยกให้แทยัง สมาชิกวงบิกแบง เป็นบุคคลตัวอย่างในอาชีพของเธอ และถือว่า โทรี เคลลี เป็นอิทธิพลทางดนตรี หลังจากโรเซได้ปรากฏตัวในรายการ *Fantastic Duo 2* กัมมี ซึ่งเป็นบุคคลตัวอย่างในอาชีพของเธออีกคนหนึ่ง กล่าวว่า "เสียงของโรเซนั้นมีเอกลักษณ์เฉพาะตัวจึงเป็นเสียงประเภทที่คนหนุ่มสาวจะต้องหลงรัก

## กิจกรรมอื่น ๆ[แก้ไขต้นฉบับ]

ในเดือนกันยายน 2018 โรเซและเพื่อนร่วมวง จีซู เป็นพรีเซ็นเตอร์ให้กับผลิตภัณฑ์เครื่องสำอางจากเกาหลีใต้อย่าง คิสมี ในเดือนตุลาคม 2019 โรเซเป็นพรีเซ็นเตอร์ให้กับ *Perfect World Mobile* เกมออนไลน์แบบเล่นตามบทบาทของบริษัทเพอร์เฟ็กต์เวิลด์เอนเตอร์เทนเมนต์

ในปี 2020 โรเซได้รับเลือกให้เป็นทูตตราสินค้าให้กับอีฟว์ แซ็ง โลร็อง ซึ่งเป็นทูตระดับนานาชาติคนแรกของบริษัทในรอบ 59 ปี และเป็นหน้าตาให้อีฟว์ แซ็ง โลร็อง ในปี 2021 ต่อมาในวันที่ 21 เมษายน 2021 เธอได้รับเลือกให้เป็นทูตระดับนานาชาติคนใหม่ของทิฟฟานีแอนด์โค โดยเปิดตัวผ่านแคมเปญ Tiffany HardWear 2021

### ซิงเกิลอัลบั้ม[แก้ไขต้นฉบับ]

บนชาร์ต
 *อาร์* | * ออกจำหน่าย: 12 มีนาคม 2021
* สังกัด: วายจี, อินเตอร์สโคป
* รูปแบบ: ซีดี, ดิจิทัลดาวน์โหลด, แผ่นเสียงไวนิล

### เครดิตการผลิต[แก้ไขต้นฉบับ]

เครดิตเพลงทั้งหมดดัดแปลงมาจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น

 2022

## ผลงานการแสดง[แก้ไขต้นฉบับ]

สำหรับการปรากฏตัวในฐานะสมาชิกวงแบล็กพิงก์ ดูที่ แบล็กพิงก์ § ผลงานการแสดง

## รางวัลและการเสนอชื่อ[แก้ไขต้นฉบับ]

ดูบทความหลักที่: รายชื่อรางวัลและการเสนอชื่อที่แบล็กพิงก์ได้รับ